SPRÁVA KOMISIE EURÓPSKEMU PARLAMENTU A RADE o Garančnom fonde a jeho riadení v roku 2010 /* KOM/2011/0476 v konečnom znení */





OBSAH 1. Úvod 3 2. Stav fondu k 31. decembru 2010 4 2.1. Finančné toky fondu 4 2.2. Predkladanie účtov 5 2.3. Finančný výkaz fondu pred konsolidáciou k 31. decembru 2010 5 2.3.1. Garančný fond: Súvaha pred konsolidáciou 7 2.3.2. Garančný fond: Výkaz hospodárskeho výsledku pred konsolidáciou 11 3. Platby do fondu a z fondu 14 3.1. Právny základ pre platby do fondu pochádzajúce zo všeobecného rozpočtu 14 3.2. Prichádzajúce alebo odchádzajúce platby vo všeobecnom rozpočte počas rozpočtového roka 14 3.2.1. Zabezpečenie fondu 14 3.2.2. Úrok z investícií likvidných aktív fondu 14 3.2.2.1. Investičná politika 14 3.2.2.2. Výnosnosť 15 3.2.2.3. Úrokové výnosy 15 3.3. Náhrada od platobne neschopných dlžníkov 16 4. Záväzky fondu 16 4.1. Nesplatené platby 16 4.2. Úhrada Európskej investičnej banky (EIB) 16 ÚVOD Nariadenie Rady (ES, Euratom) č. 480/2009 z 25. mája 2009[1], (kodifikované znenie) ktorým sa zriaďuje Garančný fond pre vonkajšie opatrenia (ďalej len „fond“), z ktorého sa majú vyplácať platby veriteľom Únie v prípade platobnej neschopnosti príjemcov úverov poskytnutých alebo zaručených Európskou úniou. V súlade s článkom 7 tohto nariadenia Komisia poverila Európsku investičnú banku (EIB) finančnou správou fondu na základe dohody medzi Spoločenstvom a EIB podpísanej 23. novembra 1994 v Bruseli a 25. novembra 1994 v Luxemburgu (ďalej len „dohoda“). Podľa článku 8 ods. 2 tejto dohody musí EIB každý rok do 1. marca zaslať Komisii výročnú správu o stave fondu a jeho riadení („výkaz o finančných výsledkoch“) a finančný výkaz fondu za predchádzajúci rok („výkaz o finančnom stave fondu“). Ďalšie podrobnosti o správe vzťahujúcej sa na rok 2010 možno nájsť v pracovnom dokumente útvarov Komisie. Okrem toho sa v článku 8 nariadenia vyžaduje, aby Komisia do 31. mája nasledujúceho roka zaslala Európskemu parlamentu, Rade a Dvoru audítorov správu o stave fondu a jeho riadení za každý rozpočtový rok. STAV FONDU K 31. DECEMBRU 2010 Stav fondu je suma všetkých finančných tokov od založenia fondu v roku 1994. Finančné toky fondu Stav fondu sa uvádza v súlade s medzinárodnými štandardmi finančného výkazníctva (IFRS) ku koncu rozpočtového roka 2010. Celková výška finančných prostriedkov fondu bola 1 347 330 925,77 EUR (pozri oddiel 3 pracovného dokumentu útvarov Komisie: Výkaz o finančnom stave fondu k 31. decembru 2010, ktorý poskytla EIB). Toto číslo je súčtom tokov od momentu, kedy bol fond založený: Garančný fond | Suma | Rozpočtové platby do fondu | + 2 985 684 500,00 EUR | Čisté ročné zostatky z predchádzajúcich rokov | + 760 201 245,08 EUR | Náhrada platieb uskutočnených fondom v prípade oneskorených splátok | + 576 705 008,19 EUR | Vzniknuté[2] poplatky EIB za správu a audit v roku 2010 zodpovedajúce platbám, ktoré sa uskutočnia v roku 2011 | + 747 058,18 EUR | Provízie prijaté za oneskorené náhrady v roku 2002 | + 5 090 662,91 EUR | Úprava v dôsledku uplatnenia IFRS na ocenenie portfólia fondu (pozri položku „Rezervy“ v pasívach súvahy Garančného fondu v oddiele 3 pracovného dokumentu útvarov Komisie) | - 1 845 165,61 EUR | Odpočítané požiadavky na čerpanie zo zdrojov fondu | - 477 860 856,19 EUR | Odpočítané postupné splátky prebytku vo fonde do všeobecného rozpočtu Európskej únie a splátky po pristúpení kandidátskych krajín do EÚ | - 2 501 391 526,79 EUR | Účtovná hodnota fondu k 31. decembru 2010 | 1 347 330 925,77 EUR | Podľa článku 5 nariadenia sa suma, ktorá sa má previesť z rozpočtu do fondu v roku n + 1, vypočítava na základe rozdielu medzi cieľovou sumou a hodnotou čistých aktív fondu ku koncu roka n – 1, vypočítanou na začiatku roka n. Čisté aktíva fondu (t. j. čisté hotovostné zdroje fondu) k 31. decembru 2010 predstavovali 1 485 463 867,59 EUR. Toto je suma účtovnej hodnoty fondu, t. j. 1 347 330 925,77 EUR mínus vzniknuté poplatky EIB a poplatky za audit vo výške 747 058,18 EUR, z ktorých 715 037,50 EUR sú poplatky za správu (úhrada EIB za rok 2010) a prevod z rozpočtu vo výške 138 880 000,00 EUR, ako sa ustanovilo v roku 2010 pre rozpočet na rok 2011[3]. V článku 3 nariadenia[4] sa ustanovuje cieľová suma pre fond na úrovni 9 % z celkových splatných kapitálových záväzkov vyplývajúcich z každej operácie plus nezaplatené úrokové pohľadávky. Neuskutočnené záručné operácie týkajúce sa pôžičiek a úverov určené tretím krajinám plus vzniknutý úrok predstavovali preto k 31. decembru 2010 celkovo 19 395 882 340,31 EUR, z čoho suma 137 336 644,89 EUR predstavovala vzniknutý úrok. Pomer medzi čistými aktívami fondu vo výške 1 485 463 867,59 EUR a splatnými kapitálovými záväzkami uvádzanými v nariadení bol 7,7 %. Keďže tento pomer je nižší ako cieľová suma vo výške 9 % z celkovej zaručenej nesplatenej sumy (zaokrúhlená suma vo výške 1 745,63 mil. EUR), v súlade s článkom 5 nariadenia sa musí vykonať prevod zo všeobecného rozpočtu Európskej únie do fondu. Suma, ktorá sa má v roku 2011 zahrnúť do predbežného návrhu rozpočtu na rok 2012 ako rezerva, predstavuje 260 170 000,00 EUR. Predkladanie účtov Keďže sa Komisia rozhodla predkladať svoje účty v súlade s novými účtovnými pravidlami na základe zásad IPSAS[5]/IFRS, finančné výkazy fondu pred konsolidáciou boli takisto vyhotovené v súlade s týmito zásadami, ako je vysvetlené v pracovnom dokument útvarov Komisie. Finančný výkaz fondu pred konsolidáciou k 31. decembru 2010 Finančný výkaz fondu pred konsolidáciou je pripravený tak, aby zahŕňal účtovné operácie, ktoré nie sú zahrnuté do finančného výkazu Fondu pripraveného EIB (pozri pracovný dokument útvarov). Tieto operácie je potrebné zahrnúť vzhľadom na následné platobné neschopnosti, ku ktorým došlo od začiatku existencie fondu. Ak sa príjemca úveru garantovaného fondom dostane do platobnej neschopnosti, súvaha pred konsolidáciou by mala obsahovať akékoľvek nedoplatky plus úroky z omeškania a ostatné účtovné položky časového rozlíšenia[6] až do úplného splatenia dlžných súm fondu. Na konci roka bude teda fond musieť konsolidovať celý súbor finančných výkazov do konsolidovanej súvahy EÚ. 31.12. 2010 neboli žiadne nedoplatky. Celková suma uvedená v súvahe pred konsolidáciou je teda 1 347 330 925,77 EUR. Významné zmeny v predkladaní účtovnej závierky sú vysvetlené v poznámkach a sú v nich zosúladené číselné údaje s finančným výkazom EIB, ktorý je uvedený v pracovnom dokumente útvarov Komisie. Garančný fond: Súvaha pred konsolidáciou Súvaha pred konsolidáciou je prípravou súvahy pred jej konsolidáciou do konsolidovaných účtov EÚ. Hlavné zmeny sú vysvetlené v poznámkach k súvahe. Súvaha: Aktíva (EUR) | 2010 | 2009 | Krátkodobý majetok | Krátkodobé pohľadávky | Iné | 3 626,09 | Krátkodobé investície | 1 153 319 651,66 | 1 049 413 310,19 | Portfólio AFS[7] – náklady | 1 134 968 726,10 | 1 004 786 115,50 | Portfólio AFS – aktuárske rozdiely | -1,355,359.96 | -3,096,484 .22 | Portfólio AFS – úprava na reálnu hodnotu | -1 888 129,14 | 27 525 747,60 | Portfólio AFS – časové rozlíšenie | 21 594 414,66 | 20 197 940,31 | Portfólio AFS – zníženie hodnoty | Peňažné prostriedky a peňažné ekvivalenty | 194 011 274,11 | 191 080 815,35 | Bežné účty | 1 426 322,04 | 1 078 498,12 | Krátkodobé vklady – nominálne | 123 637 000,00 | 153 300 000,00 | Vzniknuté úroky z krátkodobých vkladov | 155 055,48 | 113 282,91 | Iné peňažné ekvivalenty – náklady | 68 708 475,06 | 36 554 203,91 | Vzniknuté úroky z iných peňažných ekvivalentov | 84 421,53 | 34 830,41 | Krátkodobé aktíva spolu | 1 347 330 925,77 | 1 240 497 760,63 | SPOLU | 1 347 330 925,77 | 1 240 497 760,63 | Súvaha: Záväzky (EUR) | 2010 | 2009 | A. VLASTNÉ IMANIE | Kapitál (Garančný fond) | 484 292 973,21 | 390 482 973,21 | Platba z rozpočtu | 484 292 973,21 | 390 482 973,21 | (prebytok, ktorý sa má zaplatiť do rozpočtu) | Rezervy | -1 845 165,61 | 27 678 560,35 | Prvotné uplatnenie – rezerva precenenia na reálnu hodnotu | 42 963,53 | 152 812,75 | Zmeny reálnej hodnoty aktív AFS | -1 888 129,14 | 27 525 747,60 | Akumulovaný prebytok/deficit | 821 618 687,47 | 780 668 814,11 | Prevedené zostatky | 821 618 687,47 | 780 668 814,11 | Hospodársky výsledok za rozpočtový rok | 42 517 372,53 | 40 949 873,36 | Vlastné imanie spolu | 1 346 583 867,60 | 1 239 780 221,03 | B. OBEŽNÉ PASÍVA | Záväzky | 747 058,17 | 717 539,60 | Iné | 747 058,17 | 717 539,60 | Krátkodobé záväzky spolu | 747 058,17 | 717 539,60 | SPOLU | 1 347 330 925,77 | 1 240 497 760,63 | Poznámky k súvahe - „Krátkodobé pohľadávky/iné“ znamenajú sumu požiadaviek na čerpanie z fondu, ktoré sú teraz splatné. Táto suma zahŕňa kapitál, úroky a sankcie, ktoré majú byť prevedené do rozpočtu Európskej únie po uvoľnení záruky fondu. - Rozdiel v „akumulovanom prebytku“ vo vlastnom imaní v porovnaní s finančným stavom fondu uvedenom v pracovnom dokumente útvarov Komisie je vysvetlený postupnými prevodmi požiadaviek na čerpanie a sankcií do fondu. - „Záväzky/iné“ v roku 2010 zahŕňajú províziu EIB za správu, poplatky za audit a časové rozlíšenia za náhradu poplatkov splatných v prospech EIB po úhrade sankčných poplatkov do fondu. Garančný fond: Výkaz hospodárskeho výsledku pred konsolidáciou Rovnakým spôsobom ako v súvahe sa pripraví výkaz hospodárskeho výsledku pred konsolidáciou, aby sa mohol vložiť do konsolidovaných účtov EÚ. Hlavné úpravy sú vysvetlené v poznámke k výkazu hospodárskeho výsledku pred konsolidáciou. Garančný fond – Výkaz hospodárskeho výsledku pred konsolidáciou (EUR) | 2010 | 2009 | Výnosy z finančných operácií | 43 367 717,93 | 41 753 692,10 | Úrokové výnosy | Výnosy z úrokov z peňažných prostriedkov a peňažných ekvivalentov | 1 359 361,52 | 3 496 637,06 | Výnosy z úrokov z aktív AFS | 40 351 233,09 | 38 180 007,32 | Ostatné úrokové výnosy | 80 574,54 | 77 047,72 | Kurzové zisky | Realizované zisky z predaja aktív AFS | 1 576 548,78 | Zrušenie straty zo zníženia hodnoty aktív AFS | Iné finančné výnosy | Výdavky na finančné operácie | -850 345,40 | -803 818,74 | Úrokové poplatky | Úrokové poplatky za peňažné prostriedky a peňažné ekvivalenty | Kurzové straty | Realizované straty z predaja aktív AFS | Straty zo zníženia hodnoty aktív AFS | Iné finančné poplatky | -850 345,40 | -803 818,74 | z toho: poplatky za správu | -715 037,50 | -687 539,60 | PREBYTOK Z NEPREVÁDZKOVEJ ČINNOSTI | 42 517 372,53 | 40 949 873,36 | PREBYTOK Z BEŽNEJ ČINNOSTI | Mimoriadne zisky | Mimoriadne straty | PREBYTOK Z MIMORIADNYCH POLOŽIEK | HOSPODÁRSKY VÝSLEDOK ZA ROZPOČTOVÝ ROK | 42 517 372,53 | 40 949 873,36 | Poznámka k výkazu hospodárskeho výsledku pred konsolidáciou: „Iné finančné poplatky“ zahŕňajú províziu EIB zo správy, poplatky za audit a časové rozlíšenia za náhradu poplatkov splatných v prospech EIB po úhrade nekrytých sankčných poplatkov do fondu. PLATBY DO FONDU A Z FONDU V tomto oddiele sú vysvetlené finančné toky, ktoré plynú do a z fondu. Právny základ pre platby do fondu pochádzajúce zo všeobecného rozpočtu Nariadenie sa zmenilo a doplnilo v roku 2007[8] s cieľom zaistiť efektívnejšie využívanie rozpočtových prostriedkov tým, že tvorba rezerv fondu by sa uskutočňovala na základe zistenej sumy zaručených nesplatených úverov. Cieľovou sumou je 9 % nesplatených úverov a zaručených úverov vrátane všetkých druhov krytých operácií (úvery EIB, úvery v rámci makrofinančnej pomoci a úvery Euratomu) mimo EÚ. Rozdiel medzi cieľovou sumou a hodnotou čistých aktív fondu bude mať za následok tvorbu rezerv z rozpočtového riadku 01040114 „Tvorba prostriedkov Garančného fondu“ do fondu alebo, v prípade prebytku, prevod z fondu do rozpočtu. Suma vyhradená na financovanie fondu pochádza z rozpočtového riadku 01040114 „Tvorba prostriedkov Garančného fondu“ v kapitole 4 (vonkajšie vzťahy). Prichádzajúce alebo odchádzajúce platby vo všeobecnom rozpočte počas rozpočtového roka Zabezpečenie fondu Na základe nesplatených zaručených operácií k 31. decembru 2009 vo výške 16 360,73 milióna EUR sa do rozpočtového riadka 01040114 „Tvorba prostriedkov Garančného fondu“ na rok 2010 vo výkaze výdavkov všeobecného rozpočtu Európskej únie na rok 2011 vložila suma 138,88 milióna EUR zodpovedajúca tvorbe prostriedkov z roku 2009. Táto suma sa z rozpočtu do fondu splatila 28. februára 2011 jedným prevodom. Úrok z investícií likvidných aktív fondu Investičná politika Likvidné aktíva fondu sa investujú v súlade so zásadami riadenia ustanovenými v prílohe k dohode medzi Spoločenstvom a EIB z 23. a 25. novembra 1994, zmenenej a doplnenej dodatkovou dohodou č. 1 zo 17. a 23. septembra 1996, dodatkovou dohodou č. 2 z 26. apríla a 8. mája 2002 a dodatkovou dohodou č. 3 z 25. februára 2008 a dodatkovou dohodou č. 4 z 9. novembra 2010. Podľa týchto dohôd sa na krátkodobé investície (nepresahujúce jeden rok) musí použiť 20 % fondu. Tieto investície zahŕňajú cenné papiere s pohyblivou úrokovou mierou bez ohľadu na dátum ich splatnosti a cenné papiere s pevne stanovenou úrokovou mierou s maximálne jednoročnou zostávajúcou lehotou splatnosti bez ohľadu na ich pôvodnú lehotu splatnosti. Je to z toho dôvodu, že cenné papiere s pevne stanovenou úrokovou mierou sa uhrádzajú vo výške 100 % ich nominálnej hodnoty na konci lehoty ich platnosti, zatiaľ čo cenné papiere s pohyblivou úrokovou mierou sa zvyčajne môžu kedykoľvek predať za cenu blízku hodnote 100 %, a to bez ohľadu na čas, ktorý zostáva do ich splatnosti. Na udržanie rovnováhy medzi rôznymi nástrojmi poskytujúcimi požadovanú likviditu sa najmenej 100 000 000,00 EUR ponecháva v nástrojoch peňažného trhu, najmä v bankových vkladoch. Zoznam bánk oprávnených prijímať vklady schválili Komisia a EIB. Zoznam sa pravidelne reviduje so zreteľom na zmeny v hodnotení bánk. Všetky banky majú hodnotenie od agentúry Moody’s najmenej na úrovni stupňa P1 pre krátkodobé investície, alebo ekvivalentné hodnotenie od agentúry Standard & Poor’s alebo agentúry Fitch. Investície realizované týmito bankami sa riadia pravidlami, ktorých cieľom je zabezpečiť konkurenčnú návratnosť a vyhnúť sa koncentrácii rizika. Výnosnosť V súvislosti s finančnou krízou a v prostredí veľmi nízkych úrokových sadzieb sa dosiahla takáto výnosnosť. Vo všeobecnosti sú podmienky na trhu v roku 2010 o niečo lepšie v porovnaní s rokom 2009, najmä vďaka vytvoreniu záchranného mechanizmu pre krajiny eurozóny v ťažkostiach a sprievodným opatreniam zo strany ECB, ktorá ponechala nízke úrokové miery a vysokú úroveň likvidity. Portfólio nedosiahlo svoju referenčnú hodnotu o 13,26 bázických bodov (pozri oddiel 2.4 „Výnosnosť“ v pracovnom dokumente útvarov Komisie pre podrobnejšie informácie). Kým celková výnosnosť fondu predstavovala v prvom polroku 2010 1,40 %, počas druhej polovice sa jeho výnosnosť zhoršila, pretože problémy v Grécku negatívne ovplyvnili držby fondu v dlhopisoch iných členských štátov eurozóny, najmä Írska, Portugalska, Španielska, Talianska a Belgicka. Zväčšovanie sa rozdielov medzi týmito krajinami a štátmi eurozóny s hodnotením AAA významne prispelo k pozorovanej výnosnosti Fondu. Úrokové výnosy V roku 2010 dosiahli príjmy z úrokov z peňažných prostriedkov a peňažných ekvivalentov, bežných účtov fondu a cenných papierov celkovú výšku 43 367 717,93 EUR, a to v tejto štruktúre: - Z vkladov a bežných účtov : 1 359 361,52 EUR; predstavuje to stav k 31. decembru 2010 vrátane úroku z bankových vkladov vo výške 1 253 213,48 EUR a zmien vo vzniknutom úroku v roku 2010 vo výške 91 363,69 EUR. Úrokmi z bežných účtov sa vygenerovalo 14 784,35 EUR. - Z cenných papierov : 40 351 233,09 EUR; táto suma zahŕňa k 31. decembru 2009 úroky z cenných papierov vo výške 39 633 686,93 EUR a zmeny vo vzniknutých úrokoch vo výške 1 396 474,35 EUR k 31. decembru 2010. Úrok z cenných papierov sa tvorí investíciami do cenných papierov v súlade so zásadami investovania ustanovenými v dohode, v ktorej sa EIB zveruje mandát spravovať likvidné aktíva fondu. Z tejto sumy sa však musí odpočítať – 678 928,19 EUR z cenných papierov zaznamenaných v priebehu roku ako rozdiel medzi vstupnou cenou a splatenou hodnotou rozdelenou pro rata temporis počas zostávajúcej doby splatnosti držaných cenných papierov (zodpovedá rozsahu prémie alebo zľavy zaznamenanej vo výkaze ziskov a strát). Získané úroky sú zaznamenané vo výsledkoch rozpočtového roka. Náhrada od platobne neschopných dlžníkov Fond nedisponuje žiadnou sumou, ktorú by bolo treba získať späť. ZÁVÄZKY FONDU Záväzky fondu zodpovedajú všetkým finančným záväzkom, ktoré má fond splatiť. Nesplatené platby Fond nebol v roku 2010 vyzvaný na úhradu nesplatených platieb. Úhrada Európskej investičnej banky (EIB) V druhej dodatkovej dohode k uvedenej dohode, podpísanej 26. apríla a 8. mája 2002, sa ustanovuje, že úhrada banky sa vypočíta tak, že pri každej z tranží aktív fondu sa použijú degresívne ročné sadzby poplatkov. Tieto úhrady sa vypočítavajú na základe ročných priemerných aktív fondu. Úhrada banky na rok 2010 bola stanovená vo výške 715 037,50 EUR a bola zaznamenaná vo výkaze ziskov a strát a ako prírastky (záväzky) v súvahe. [1] Ú. v. EÚ L 145, 10.6.2009, s. 10 (ďalej len „nariadenie“). [2] Táto suma vo výške 747 058,18 EUR zahŕňa 715 037,50 EUR v poplatkoch EIB za správu plus poplatky za externý audit vo výške 32 020,67 EUR v roku 2010 (pozri „Krátkodobé pasíva“ v pracovnom dokumente útvarov Komisie). [3] Suma 138 880 000,00 EUR sa zaplatila do fondu 28. februára 2011 zo všeobecného rozpočtu Európskej únie. [4] V nariadení sa ustanovuje, že operácie týkajúce sa pristupujúcich krajín kryté fondom zostávajú po dátume ich pristúpenia naďalej kryté zárukou EÚ. Od tohto dátumu však prestávajú byť vonkajšími opatreniami EÚ a sú kryté priamo všeobecným rozpočtom Európskej únie, a už nie fondom. [5] Medzinárodné účtovné štandardy pre verejný sektor (International Public Sector Accounting Standards – IPSAS). [6] Medzi ostatné položky časového rozlíšenia patrí kurzový rozdiel, ak existuje, splatné v ostatných záväzkoch (predovšetkým poplatky za náhradu splatné EIB). [7] Na predaj [8] Nariadenie Rady (ES, Euratom) č. 89/2007 z 30. januára 2007, ktorým sa mení a dopĺňa nariadenie Rady (ES, Euratom) č. 2728/94, ktorým sa zriaďuje Garančný fond pre vonkajšie opatrenia (Ú. v. EÚ L 22, 31.1.2007, s. 1).